Chandrasekhara Venkata Raman
Sir Chandrasekara Venkata Raman (tamilski: சந்திரசேகர வெங்கடராமன; Tiručirapali, 7. novembar 1888. - Bangalore, 21. novembar 1970.), indijski fizičar i Nobelovac. Bavio se izučavanjima zvuka i difrakcije svjetlosti, sa veoma skromnim sredstvima na Univerzitetu u Madrasu. Od 1917. do 1933. bio je profesor na Univerzitetu u Kalkuti. Raman je prvi potvrdio da se svjetlost raspršava na molekule, mijenjajući talasnu dužinu, što je po njemu nazvano Ramanov efekt. Ti nalazi, objašnjeni kvantnom teorijom, doveli su do razvoja nove metode za identifikaciju oblika molekula, što se po njemu naziva Ramanova spektroskopija. Godine 1930. postao je prvi Azijac kome je dodijeljena Nobelova nagrada za fiziku.